«Burde en dømt forbryter få representere Norge?»
Pettersson, som har fulgt Northug tett i flere år, mener dommen på alle måter øker sjansene for at Northug stiller under VM i Falun i februar.* Dommen mot Petter Northug vil være rettskraftig i starten av neste uke, etter at både han selv og påtalemyndigheten har godtatt den. * Når dommen er rettskraftig vil påtalemyndigheten først sende saken over til politiet. Deretter sendes den til Kriminalomsorgen region nord, siden det er i denne regionen skistjernen er registrert bosatt. * Northug må selv søke om å få gjennomføre straffen med elektronisk kontroll, såkalt «fotlenkesoning». * Trønderens arbeid er å gå fort på ski - og han vil trolig bli ansett som en såkalt «sesongarbeider». Det betyr at skistjernen, etter det VG forstår, sannsynligvis vil få innvilget utsettelse til etter årets sesong. * Northug skal ved en slik løsning ikke få noen særbehandling. Kriminalomsorgen tar individuelle hensyn i denne typen saker, uavhengig av om man er kjendis eller ikke. Kommentatoren skriver i Expressen torsdag ettermiddag at alt tyder på at Northug får sone først etter sesongen, og at han i motsatt fall uansett vil ha gode muligheter til å hevde seg i verdensmesterskapet 28-åringen lenge har hatt som det store målet. - Husk Dario Cologna forrige sesong. Han misset hele sesongstarten med skade, rakk bare én verdenscuphelg før OL, men forlot Sotsji med to individuelle gull, skriver Pettersson.Han spekulerer i hvordan Northug vil bli tatt imot blant publikum i nabolandet under ski-VM. Og skriver: - Burde en dømt forbryter få representere Norge? Spesielt om han da kanskje ikke har sonet straffen ennå? Den svenske fotballspilleren Alexander Gerndt ble utestengt i fem måneder etter å ha blitt dømt for mishandling. Så sent som forrige uke ble det klart svømmeren Michael Phelps ikke får representere USA de neste seks månedene etter å ha kjørt i fylla. - Men i Norge er ikke dette et tema, skriver Pettersson og stiller spørsmål ved om dette er rett etter galt. - Under tvil heller jeg mot det første, melder Expressens journalist.Vegard Ulvang er sjef for langrennskomitéen til Det Internasjonale Skiforbundet (FIS). Han sier at så lenge utøvere har startlisens hos dem, så kan de starte i verdenscup og VM. - De som har startlisens får starte. Men min oppgave er å sette opp konkurranser og terminlister, ikke vurdere hvor snille eller slemme folk er. Enn så lenge har Northug startlisens og det er opp til NSF å gi ham ny startlisens, sier Ulvang til VG og presiserer at de har et domsutvalg i Det Internasjonale Skiforbundet. Norges Skiforbund diskuterer med Northug om en landslagsavtale og har flere ganger snakket on hvor ønsket skistjernen er i Norges landslagsdrakt denne vinteren, også i VM. Ulvang vil ikke kommentere hvilket forbilde Northug er for skisporten etter at han nå er dømt i tingretten. Men han sier dette om hva Northug betyr for FIS: - Northug har vært og er svært viktig for skisporten ettersom han går fort på ski, sier Ulvang.Norges Skiforbund informerte kort tid etter at dommen ble klar torsdag om at det ikke blir aktuelt å straffe Northug ytterligere. - Hendelsen 4. mai skjedde ikke i forbindelse med hverken trening, samling eller konkurranse. Dermed er det ikke hjemmel i idrettens regelverk til å gi ham noen straff fra vår side, sier skipresident Erik Røste til NTB. Han understreker samtidig at Northugs handlinger ikke samsvarer med idrettens og skiforbundets verdier. - Vi tar sterkt avstand fra det som skjedde. Det var ikke forenlig med våre verdier, og derfor er vi glade for at Petter i så stor grad har beklaget og tatt avstand fra handlingene sine, sier Røste. Torsdagens dom velger han å ta til etterretning. - Jeg har ikke noen kommentarer til den. Dommen er vurdert av retten og de har dømt ham ut fra det som skjedde, sier Røste. Som følge av at det ikke er grunnlag for å straffe Northug ut fra idrettens regelverk, konkluderer skiforbundet med at 28-åringen kan representere Norge i konkurranser kommende sesong. Forutsetningen er at han kommer til enighet med forbundet om den omtalte representasjonsavtalen og at han er sportslig kvalifisert. Foreløpig er det imidlertid ikke klart hverken hvordan - eller når - straffen vil bli gjennomført. Northug har både anledning til å søke om soning med fotlenke og at straffen sones etter at årets sesong er over. - Den biten er det opp til kriminalomsorgen å avgjøre, så det vil jeg ikke mene noe om, sier skipresident Røste.
Expressen-kommentator Tomas Pettersson mener Petter Northug slapp overraskende «billig» unna med 50 dagers fengsel og 185.000 i bot.